Izziņa par atzinumos sniegtajiem iebildumiem

|  |
| --- |
| likumprojektam “Grozījumi Augu aizsardzības likumā”. VSS-159 |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | **III sadaļa** | **Finanšu ministrija 11.03.2019**Uzskatām, ka turpmākā likumprojekta virzība nav atbalstāma, kamēr nav rasts finansējums tā izpildei, attiecīgi lūdzam nodrošināt likumprojekta īstenošanu esošā valsts budžeta ietvaros. Likumprojekta anotācijā minētais informatīvais ziņojums “Par invazīvām svešzemju sugām un kompetenču sadalījumu” nav vēl izskatīts un atbalstīts Ministru kabinetā, turklāt tam pievienotais protokollēmuma projekts paredz, ka jautājums par papildu nepieciešamo finansējumu skatāms Ministru kabinetā budžeta sagatavošanas procesā. Vienlaikus vēršam uzmanību, ka likumprojekts “Par valsts budžetu 2019.gadam” ir apstiprināts Ministru kabineta 2019.gada 5.marta sēdē un iesniegts Saeimā 2019.gada 8.martā un tā sagatavošanas laikā nav atbalstīts papildu finansējums likumprojekta īstenošanai, attiecīgi nav atbalstāma likumprojekta anotācijas III sadaļā norādītā finansiālā ietekme. Ņemot vērā minēto, lūdzam precizēt anotācijas III sadaļā sniegto informāciju. | **Nav ņemts vērā.**Likumprojekts “Grozījumi Augu aizsardzības likumā” izstrādāts, lai īstenotu Eiropas Parlamenta un Padomes 2014. gada 22. oktobra Regulā Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību (turpmāk – Regula Nr. 1143/2014) noteiktos Eiropas Savienības dalībvalstu pienākumus attiecībā uz invazīvām sugām. Likumprojektā ietvertās tiesību normas ir saskaņā ar 2019.  gada 27.  augustā Ministru kabinetā (turpmāk – MK) izskatīto precizētajā informatīvajā ziņojuma projektā “Par invazīvām svešzemju sugām un kompetenču sadalījumu” (VSS-938) noteikto.Zemkopības ministrija nepieciešamo papildu finansējuma pieprasījumu iesniegs kā pieteikumu prioritārajiem pasākumiem 2021. - 2023.gadam, kas tiks izskatīts likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas procesā.Regulas Nr. 1143/2014 neieviešanas gadījumā pastav iespēja, ka pret Latviju tiks uzsākta parkāpuma procedūra.  | **Finanšu ministrija 07.09.2020**1. Ņemot vērā, ka nav atbalstāma tādu likumprojektu virzība, kuru izpilde var netikt nodrošināta nepietiekamā finansējuma dēļ, uzskatām, ka likumprojektu tālākā virzība iespējama tikai tad, ja to īstenošanai nepieciešamais finansējums Zemkopības ministrijai 2020.gadā 42 170 *euro*, 2021.gadā un turpmākajos gados 31 280 *euro* apmērā tiek nodrošināts esošo valsts budžeta līdzekļu ietvaros vai 2021.gada valsts budžeta sagatavošanas procesā likumprojektu īstenošanai Ministru kabinetā ir atbalstīta papildu finansējuma piešķiršana.Vienlaikus norādām, ka Zemkopības ministrija ar 2020.gada 8.jūlija vēstuli Nr.8-2e/1438/2020 “Par prioritārajiem pasākumiem 2021., 2022. un 2023. gadam” nav iesniegusi pieteikumus prioritārajiem pasākumiem 2021.- 2023.gadam, kas atbilstu likumprojektu anotācijas III sadaļā norādītajam nepieciešamajam papildu finansējumam jauno funkciju veikšanai. |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 18.02.2019. (elektroniskā saskaņošana), 27.08.2020. (elektroniskā saskaņošana) |
|  |  |
| Saskaņošanas dalībnieki | Finanšu ministrija |
|    | Tieslietu ministrija |
|  | Satiksmes ministrija |
|  | Zemkopības ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **ANOTĀCIJA** |  |  |  |
|  | **III.sadaļa** | **Finanšu ministrija 11.03.2019**Lūdzam aizpildīt anotācijas III sadaļu saskaņā ar Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” pielikumā noteikto formu. | **Ņemts vērā.** |  |
|  | **III.sadaļa 8.punkts**Ar 2019.gada 8.februāra Ministru kabineta ārkārtas sēdes nr.6 I.§ Informatīvo ziņojuma “Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam” 23.2. atbalstīts Vides aizsardzības un reģionālās attīstības ministrijas priekšlikums par finansējuma pārdali no budžeta apakšprogrammas 24.08.00 “Nacionālo parku darbības nodrošināšana” un apakšprogrammas 30.00.00 “Attīstības nacionālie atbalsta instrumenti”, lai nodrošinātu Invazīvo sugu regulas prasību ieviešanu. | **Zemkopības ministrija 04.09.2020**Lūdzam svītrot anotācijas III.sadaļas 8.punktā minēto informāciju, jo tā neattiecas uz šo likumprojektu. | **Ņemts vērā.** |  |
|  | **III.sadaļa** | **Zemkopības ministrija 19.03.2019**Lūdzam precizēt anotāciju attiecībā uz nepieciešamo finansējumu jauno funkciju veikšanai, lai ieviestu Regulas noteiktās prasības. Lūdzam anotācijā norādīt VAAD nepieciešamo finansējumu saskaņā ar precizēto informatīvo ziņojumu “Par invazīvām svešzemju sugām un kompetenču sadalījumu” 2. pielikumu.Turklāt norādām, ka anotācijā ir izmantota novecojusi III nodaļas tabula. Precizēta anotācijas III nodaļas tabulu attiecībā uz VAAD nepieciešamo finansējumu skatīt pielikumā. | **Ņemts vērā.** | Precizēts saskaņā ar 2019. gada 27. augustā MK izskatīto precizētajā informatīvajā ziņojuma projektā “Par invazīvām svešzemju sugām un kompetenču sadalījumu” (VSS-938) noteikto. |
|  | **IV sadaļa** | **Tieslietu ministrija 15.03.2019**Lūdzam precizēt projekta anotācijas IV sadaļu atbilstoši instrukcijas 54.2. apakšpunktam, norādot, kādas izmaiņas saistībā ar projektu paredzētas likumprojektā “Grozījumi Sugu un biotopu aizsardzības likumā” un šo izmaiņu nepieciešamības pamatojumu. Tāpat lūdzam arī norādīt, kādas izmaiņas saistībā ar projektu paredzētas Ministru kabineta 2004. gada 16. novembra noteikumos Nr. 944 “Valsts augu aizsardzības dienesta nolikums” un šo izmaiņu nepieciešamības pamatojumu. | **Ņemts vērā.** | Precizēts IV sadaļas 1. punkts atbilstoši instrukcijas 54.2.  apakšpunktam.Grozījumi Ministru kabineta 2004. gada 16. novembra noteikumos Nr. 944 “Valsts augu aizsardzības dienesta nolikums” nav nepieciešami. |
|  | **IV.sadaļas 1.punkts.** | **Zemkopības ministrija 04.09.2020**Anotācijas IV.sadaļas 1.punktā ir noteikts, ka nepieciešami grozījumi Valsts augu aizsardzības dienesta nolikumā, jo dienestam tiek paredzētas jaunas funkcijas. Savukārt, izziņā teikts, ka izmaiņas nolikumā nav nepieciešamas. Likumprojekts neparedz dienestam jaunas funkcijas, tāpēc lūdzam precizēt anotācijas IV.sadaļas 1.punktu un svītrot arī anotācijas VII.sadaļas 1.punktā minēto informāciju. | **Ņemts vērā.** |  |
|  | **V sadaļa**Likumprojekta “Grozījumi Augu aizsardzības aizsardzības likumā” mērķis paredz reglamentēt fizisko un juridisko personu darbību invazīvu **sauszemes** augu sugu jomā. | **Zemkopības ministrija 04.09.2020**Lūdzam precizēt anotācijas V.sadaļas 1.punktu, jo likumprojekts neparedz reglamentēt fizisko un juridisko personu darbību invazīvu sauszemes augu sugu jomā. | **Ņemts vērā.** | Precizēts šādā redakcijā:“Likumprojekts “Grozījumi Augu aizsardzības aizsardzības likumā” skar invazīvu **sauszemes** augu sugu jomu,<..>” |
|  | **V sadaļas 1. tabula** | **Tieslietu ministrija 15.03.2019**Atbilstoši projekta anotācijas I sadaļas 2. punktā norādītajam projekta 1. pants paredz papildināt Augu aizsardzības likuma (turpmāk – likums) 4. panta ceturto daļu, kas nosaka Valsts augu aizsardzības dienesta kompetenci, ar pienākumiem, kas izriet no Eiropas Parlamenta un Padomes 2014.  gada 22. oktobra Regulas Nr.  1143/2014 par invazīvu svešzemju sugu introdukcijas un izplatīšanās profilaksi un pārvaldību (turpmāk – Regula).Ņemot vērā, ka projekta 1. pantā tiek ieviesti Regulā noteikti pienākumi, lūdzam aizpildīt projekta anotācijas **V sadaļas 1. tabulu** atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk - instrukcija) 56. punktam.Norādām, ka atbilstoši Eiropas Savienības Tiesas spriedumam lietā 34/73 *Fratelli Variola S.p.A. v Amministrazione italiana delle Finanze* “nav pieļaujama procedūra, kuru izmantojot tiesību normas subjektiem netiek atklāts, ka attiecīgā norma ir Eiropas Kopienas norma”. Tas nozīmē, ka dalībvalstij, izdodot nacionālos normatīvos aktus, skaidri jānorāda, kuras ir Eiropas Savienības un kuras – nacionālās normas.Vienlaikus lūdzam izvērtēt un iespēju robežās papildināt projekta 1. pantu, iekļaujot tajā atsauces uz tām Regulas normām, kas nosaka pienākumus, kas paredzēti projekta 1. pantā.Papildus norādām, ka nav saprotama projekta anotācijas V sadaļas 3. punktā norādītās vispārīgās informācijas sasaiste ar projektā ietverto specifisko regulējumu. Attiecīgi lūdzam svītrot projekta anotācijas V sadaļas 3. punktā ietverto informāciju. | **Ņemts vērā.** | Precizēta anotācijas V sadaļas 1. tabula.Precizēts likumprojekts, izsakot 4.panta ceturtās daļas 18.punktu šādā redakcijā: “18) pilda kompetentās iestādes funkcijas attiecībā uz invazīvām sauszemes augu sugām saskaņā ar Eiropas Parlamenta un Padomes 2014. gada 22. oktobra regulu 1143/2014 par invazīvu svešzemju sugu introdukcijas un izplatīšanās profilaksi un pārvaldību un Sugu un biotopu aizsardzības likumā noteikto.” Papildināts vienlaikus ar šo likumprojektu virzītā likumprojekta “Grozījumi Sugu un biotopu aizsardzības likumā” 7.pants, iekļaujot Regulas Nr. 1143/2014 normas.Svītrota projekta anotācijas V sadaļas 3.punkta informācija. |
|  | **Anotācija** | **Satiksmes ministrija 15.03.2019**Likumprojekta anotācijā ir minēts, ka likumprojekts ir izstrādāts, lai īstenotu Eiropas Parlamenta un Padomes 2014.gada 22.oktobra Regulā Nr.1143/2014 par invazīvu svešzemju sugu introdukcijas un izplatīšanās profilaksi un pārvaldību (turpmāk – Regula) noteiktos Eiropas Savienības dalībvalstu pienākumus. No Regulas teksta izriet, ka Regula ir cieši saistīta ar citiem Eiropas Savienības un starptautiskajiem normatīvajiem aktiem, tostarp ar Eiropas Parlamenta un Padomes 2008.gada 17.jūnija Direktīvu 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva). Šo Eiropas Savienības normatīvo aktu ieviešanai Latvijā jau ir pieņemti vairāki nacionālie normatīvie akti, piemēram, Jūras vides aizsardzības un pārvaldības likums. Neskatoties uz to, likumprojektā un likumprojekta anotācijā sasaiste ar šo jau spēkā esošo regulējumu nav atspoguļota. Tas neļauj saprast, kā tieši ir plānots attiecīgos tiesiskos regulējumus savstarpēji integrēt.Ņemot vērā minēto, lūdzam atbilstoši papildināt likumprojektu un/vai likumprojekta anotāciju, kā arī aizpildīt likumprojekta anotācijas V.sadaļas 1.tabulu, ņemot vērā likumprojekta anotācijas I.sadaļas 1.punktā minēto. | **Ņemts vērā**Likumprojekts “Grozījumi Augu aizsardzības aizsardzības likumā” skar invazīvu **sauszemes** augu sugu jomu, līdz ar to Eiropas Parlamenta un Padomes 2008. gada 17. jūnija Direktīvu 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) likumprojekts neskar. | Precizēta anotācija. |
|  | **Anotācija un likumprojekts** | **Zemkopības ministrija 19.03.2019**Lūdzam aizstāt projektā, kā arī likumprojektā “Grozījumi Sugu un biotopu aizsardzības likumā” (VSS-158) lietot terminu “invazīvās svešzemju sugas” ar šobrīd normatīvajos aktos par invazīvajām augu sugām lietoto terminu “invazīvās sugas”. Uzveram, ka, ieviešot jaunu terminu, būs jāgroza arī pārējie normatīvie akti, kas ir lieks papildus administratīvais slogs. Termins “invazīvās sugas” ir iestrādāts arī likumprojektu grozījumos par administratīvo atbildību, un sabiedrība varētu tikt maldināta, lietojot šādu terminu. Vārds “svešzemju” ir tiešais tulkojums no angļu un krievu valodas, turklāt “invazīvs” jau pēc definīcijas sevī ietver terminu svešzemju, tāpēc vēlreiz to uzsvērt nav nepieciešams. | **Ņemts vērā.** | Precizēti likumprojekti un anotācijas. |
|  | **LIKUM****PROJEKTS** |  |  |  |
|  | **1. pantā izteiktā 4. panta, ceturtā daļa 18. punkts.**“18) veic augstas prioritātes invazīvo svešzemju augu sugu izplatības precīzo uzmērīšanu un monitoringu;” | **Zemkopības ministrija 19.03.2019**Projekta 4.panta ceturtās daļas 18.punktā ir jāprecizē informācija par to, ka VAAD veiks Latvijas invazīvo sugu sarakstā iekļauto augstas prioritātes invazīvo sauszemes augu sugu uzmērīšanu, monitoringu, uzraudzību, kontroli, veidos un uzturēs datu bāzi par šīm sugām. Tā kā Latvijai būs saistošs gan Latvijas apstiprinātais invazīvo sugu saraksts, gan Eiropas invazīvo sugu saraksts, ir jābūt skaidri nodalītam, kuros gadījumos kādas saraksta sugas tiek regulētas. Norādām, ka starpinstitūciju sanāksmēs tika pārrunāts, ka VAAD var veikt uzraudzību un kontroli tikai sauszemes augiem. Šī iemesla dēļ ir skaidri jānodala, ka VAAD veic uzmērīšanu un monitoringu tikai augstas prioritātes invazīvajiem sauszemes augiem. Papildus ir jānosaka, ka tiek veikta šo uzmērīto sauszemes augu sugu uzraudzība un kontrole, kā arī veidota un uzturēta datu bāze par tām. Ņemot vēra iepriekš minēto lūdzam 4.panta ceturtās daļas 18.punktu izteikt šādā redakcijā: “18) veic Latvijas invazīvo sugu sarakstā iekļauto augstas prioritātes invazīvo sauszemes augu sugu izplatības precīzo uzmērīšanu un monitoringu un to ierobežošanas pasākumu uzraudzību un kontroli, kā arī izveido un uztur datubāzi par augstas prioritātes invazīvo augu sugu izplatību”. | **Saskaņots piecu dienu elektroniskajā saskaņošanā no 27. augusta līdz 3. septembrim.**Ņemot vērā šobrīd apkopoto, precizēto pieejamo informāciju, nav iespējams iekļaut likumprojektā precīzi šo redakciju, jo nevienā no likumprojektiem nav iespējas iekļaut sugu nodarītā kaitējuma gradāciju, nosakot prioritāti pēc sugas nodarītā kaitējuma ietekmes. Ņemot vērā funkciju fragmentāciju starp iestādēm, nepieciešamību funkcijas veikt gan atsevišķi, gan savstarpējā sadarbībā, kā arī funkciju sadalījumu atkarībā no sugai noteiktās prioritātes saskaņā ar kaitējuma ietekmi, **šāda veida detalizāciju nebūtu lietderīgi iekļaut likumprojektā, bet MK noteikumos**. Likumprojekts “Grozījumi Sugu un biotopu aizsardzības likumā” paredz Sugu un biotopu aizsardzības likuma 4. pantu papildināt ar deleģējumu MK izdot *invazīvo sugu introdukcijas un izplatīšanās profilakses un pārvaldības noteikumus*, kuros tiks noteiktas kompetentās institūcijas, kurām atsevišķas konkrētas funkcijas, pienākumus un uzdevumus noteiks MK.  | Likumprojekts “Grozījumi Sugu un biotopu aizsardzības likumā” paredz Sugu un biotopu aizsardzības likuma 4. pantu papildināt ar deleģējumu MK izdot “invazīvo sugu introdukcijas un izplatīšanās profilakses un pārvaldības noteikumus”, kuros tiks iekļautas šajā redakcijā minētās VAAD funkcijas. |
|  | **1. pantā izteiktā 4. panta, ceturtā daļa 18. punkts.**“18) veic augstas prioritātes invazīvo svešzemju augu sugu izplatības precīzo uzmērīšanu un monitoringu;” | **Zemkopības ministrija 19.03.2019**Uzskatām, ka nepieciešams izslēgt Augu aizsardzības likuma 4.panta ceturtās daļas 12.punktu un 13.punktu, jo šajos punktos ietvertā informācija tiek noteikta jau likumprojekta 4.panta ceturtās daļas 18.punktā. Turklāt jāņem vērā, ka Augu aizsardzības likumā punktiem par invazīvajām augu sugām secīgi jāseko vienam aiz otra, lai sabiedrībai būtu vienuviet pieejama informācija par invazīvajām sugām. | **Saskaņots piecu dienu elektroniskajā saskaņošanā no 27. augusta līdz 3. septembrim.**Ņemot vērā, ka kompetento iestāžu detalizētas (ar sugu nodarītā kaitējuma gradāciju pēc sugas nodarītā kaitējuma ietekmes) funkcijas un pienākumus paredzēts noteikt deleģējumā MK, izdodot “invazīvo sugu introdukcijas un izplatīšanās profilakses un pārvaldības noteikumus”, ierosinām saglabāt Augu aizsardzības likuma 4. panta ceturtās daļas 12. un 13. punktu, precizējot 12. punkta redakciju. | Izteikt 4. panta ceturtās daļas 12. punktu šādā redakcijā: “12) veic Ministru kabineta noteikto invazīvo augu sugu izplatības monitoringu, izveido un uztur datubāzi par invazīvo augu sugām;” |
|  | **1. pantā izteiktā 4. panta, ceturtā daļa 19., 20. punkts.**“19) izsniedz atļaujas invazīvo svešzemju augu izmantošanai atbilstoši normatīvajiem aktiem par atļauju izdošanas sistēmu darbībām ar invazīvām svešzemju sugām;20) veic invazīvo svešzemju augu sugu audzēšanas un tirdzniecības vietu kontroli;” | **Zemkopības ministrija 19.03.2019**Lūdzam precizēt projekta 4.panta ceturtās daļas 19. un 20.punktus – norādot, kādu sarakstu sugām tiks izsniegtas atļaujas, veikta tirdzniecības un audzēšanas vietu kontrole. Līdz ar to iesakām 19. punktu izteikt šādā redakcijā: “izsniedz atļaujas Eiropas Savienības invazīvo sugu sarakstā un Latvijas invazīvo sugu sarakstā iekļauto invazīvo augu sugu izmantošanai atbilstoši normatīvajiem aktiem par atļauju izdošanu invazīvām sugām” un 20. punktu izteikt šādā redakcijā: “veic Eiropas Savienības invazīvo sugu sarakstā un Latvijas invazīvo sugu sarakstā iekļauto augu audzēšanas un tirdzniecības vietu kontroli”. | **Saskaņots piecu dienu elektroniskajā saskaņošanā no 27. augusta līdz 3. septembrim.**Lūdzu, skatīt papildu informāciju pie 11. iebilduma. |  |
|  | **1. pantā izteiktā 4. panta, ceturtā daļa 22. punkts.**22) sniedz Dabas aizsardzības pārvaldei visu nepieciešamo informāciju ziņojuma Eiropas Komisijai sagatavošanai par Eiropas Parlamenta un Padomes Regulas Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību ieviešanu; | **Zemkopības ministrija 19.03.2019**Projekta 4.panta ceturtās daļas 22.punktā ir skaidri jānorāda, ka VAAD Dabas aizsardzības pārvaldei sniedz informāciju par augstas prioritātes invazīvajām sauszemes augu sugā. Iesakām 22.punktu izteikt šādā redakcijā: “sniedz Dabas aizsardzības pārvaldei nepieciešamo informāciju par augstas prioritātes invazīvajām sauszemes augu sugām ziņojuma Eiropas Komisijai sagatavošanai”. | **Saskaņots piecu dienu elektroniskajā saskaņošanā no 27. augusta līdz 3. septembrim.**Iekļauts likumprojekta “Grozījumi Sugu un biotopu aizsardzības likumā” 12. pantā izteiktajā VI1 nodaļā *Invazīvo sugu saraksts, pārvaldība – izplatības apzināšana, ierobežošana un iznīcināšana*. | Precizēts likumprojekts “Grozījumi Sugu un biotopu aizsardzības likumā”. |
|  | **1. pantā izteiktā 4. panta, ceturtā daļa 23. punkts un jauns punkts.**“23) informē sabiedrību par invazīvām svešzemju augu sugām, to izplatības ierobežošanas un iznīcināšanas pasākumiem.” | **Zemkopības ministrija 19.03.2019**Lai nodrošinātu invazīvo sugu ierobežošanu, ir nepieciešams iegūt datus par tiem un tos publicēt. Jāņem vērā tas, lai datus varētu publicēt saistībā ar sabiedrības labumu un indivīda tiesību jauno regulējumu par personas datiem kā arī, lai pašvaldības VAAD varētu iesūtīt datus ar neuzmērītajām teritorijām, tam ir jābūt atrunātām arī normatīvajos aktos, jo šajā gadījumā sabiedrības intereses ir augstākas, par indivīda interesēm. Uzskatām, ka likumprojekta 4.panta ceturtās daļas 23.punktu nepieciešams papildināt par izplatības datu publicēšanu, kā tas ir šobrīd spēkā esošajos normatīvajos aktos, kad tiek publicēti dati ar invadētajām teritorijām un iesakām izteikt 23.punktu šādā redakcijā: “informē sabiedrību par invazīvām augu sugām, to izplatību, ierobežošanas un iznīcināšanas pasākumiem”. Kā arī lūdzam papildināt likumprojekta 4.panta ceturto daļu ar 24. punktu, kur ir noteikts, kāda veida dati tiek publicēti, un to izteikt šādā redakcijā: “publicē augstas prioritātes invazīvo sauszemes augu invadēto teritoriju kartogrāfisko attēlu, atbildīgās personas par šo augu sugu ierobežošanu un iznīcināšanu, invadētās zemes vienības (kadastra apzīmējums) un invadēto platību (hektāros)”. | **Saskaņots piecu dienu elektroniskajā saskaņošanā no 27. augusta līdz 3. septembrim.**Ņemot vērā funkciju fragmentāciju starp iestādēm, nepieciešamību funkcijas veikt gan atsevišķi, gan savstarpējā sadarbībā, kā arī funkciju sadalījumu atkarībā no sugai noteiktās prioritātes saskaņā ar kaitējuma ietekmi, šāda veida detalizāciju nebūtu lietderīgi iekļaut likumprojektā, bet MK noteikumos, likumprojekts “Grozījumi Sugu un biotopu aizsardzības likumā” paredz Sugu un biotopu aizsardzības likuma 4. pantu papildināt ar deleģējumu MK izdot *invazīvo sugu introdukcijas un izplatīšanās profilakses un pārvaldības noteikumus*. Arī esošajos normatīvajos aktos iebildumā minētās darbības – datu ieguve, publicēšana un datu parametri ir minētas MK noteikumos Nr. 467 un MK noteikumos Nr 559. | Precizēts likumprojekts. |
|  | **2. pants, pirmā daļa**5. pantā: Izslēgt 16. punktu.**4.pants.** Papildināt pārejas noteikumus ar 27. punktu šādā redakcijā: “27. Šā likuma 5. panta 16. punkts un attiecīgi arī Ministru kabineta 2008. gada 30. jūnija noteikumi Nr. 468 “Invazīvo augu sugu saraksts” ir spēkā līdz Sugu un biotopu aizsardzības likuma 4. panta 21. punktā noteiktā saraksta apstiprināšanai.” | **Tieslietu ministrija 15.03.2019**Projekta 2. panta pirmajā daļā paredzēts izslēgt likuma 5. panta 16. punktu, kas nosaka pilnvarojumu Ministru kabinetam augu aizsardzības jomā izdot noteikumus par invazīvo augu sugu sarakstu. Norādām, ka uz likuma 5. panta 16. punkta pamata izdotie Ministru kabineta 2008. gada 30. jūnija noteikumi Nr. 468 “Invazīvo augu sugu saraksts” zaudēs spēku līdz ar projekta spēkā stāšanos un projekta 4. pantā izteiktais pārejas noteikumu 27. punkts neietekmēs minēto Ministru kabineta noteikumu spēkā esamību, jo, ja spēku zaudē likuma norma, kurā dots pilnvarojums Ministru kabinetam, tad automātiski spēku zaudē arī šī pilnvarojuma izpildošie Ministru kabineta noteikumi.Ņemot vērā norādīto, lūdzam aizstāt projekta 4. pantā izteikto pārejas noteikumu 27. punktu ar regulējumu, kas nosaka projekta 2. panta pirmās daļas spēkā stāšanos līdz ar Sugu un biotopu aizsardzības likuma 4. panta 21. punktā minēto Ministru kabineta noteikumu par nacionālo invazīvo augu un dzīvnieku sugu sarakstu un sugu prioritātes kategorijām spēkā stāšanos. Vienlaikus lūdzam izteikt projekta 2. panta pirmās daļas spēkā stāšanās laiku tā, lai valsts aģentūra “Latvijas Vēstnesis” spētu identificēt minētā panta spēkā stāšanos un publicēt attiecīgu informāciju oficiālajā izdevumā “Latvijas Vēstnesis”. | **Ņemts vērā.** | Precizēti likumprojekta pārejas noteikumi. |
|  | **2. pants, otrā daļa**“17. kārtību, kādā veic konkrētu invazīvo augu sugu ierobežošanas pasākumus un metodes un, ja nepieciešams, darba aizsardzības prasības;”. | **Tieslietu ministrija 15.03.2019**Projekta 2. panta otrā daļa paredz izteikt likuma 5. panta 17. punktu jaunā redakcijā, paredzot, ka Ministru kabinets augu aizsardzības jomā nosaka kārtību, kādā veic konkrētu invazīvo augu sugu ierobežošanas pasākumus un metodes, un, ja nepieciešams, darba aizsardzības prasības.Vēršam uzmanību, ka, izsakot jaunā redakcijā minēto normu, projekta 2. pantā izteiktajā 5. panta 17. punktā tiks noteikts jauns pilnvarojums Ministru kabinetam izdot jaunus Ministru kabineta noteikumus. Vienlaikus ar projekta spēkā stāšanos spēku zaudēs uz likuma 5. panta 17. punkta pamata izdotie Ministru kabineta noteikumi *par invazīvo augu sugu izplatības ierobežošanas kārtību, par kārtību, kādā invazīvo augu suga tiek iekļauta invazīvo augu sugu sarakstā, par kārtību, kādā tiek veikts invazīvo augu sugu monitorings, valsts uzraudzība un kontrole, par kārtību, kādā valsts pārvaldes iestādes sniedz informāciju par invazīvo augu sugu izplatību pārējās zemes lietošanas mērķu grupās, informācijas saturu, kas ir brīvi pieejams sabiedrībai par invazīvo augu sugu izplatību, kā arī noteikumi par valsts institūciju, kas kontrolē Ministru kabineta noteikto invazīvo augu sugu ievešanu uz valsts robežas, un kārtību, kādā veic invazīvo augu sugu izplatības ierobežošanas pasākumus, konkrētu invazīvo augu sugu ierobežošanas pasākumus un metodes un, ja nepieciešams, darba aizsardzības prasības*.Ņemot vērā norādīto, lūdzam atkārtoti izvērtēt projekta 2. panta otrajā daļā paredzēto regulējumu, nepieciešamības gadījumā precizējot projektu. | **Ņemts vērā.** | Likumprojekta 3. pants izteikts šādā redakcijā:“Izslēgt 5. panta 16.  punktu un 17. punktu.” |
|  | **2. pants, otrā daļa**“17. kārtību, kādā veic konkrētu invazīvo augu sugu ierobežošanas pasākumus un metodes un, ja nepieciešams, darba aizsardzības prasības;” | **Zemkopības ministrija 19.03.2019**Lūdzam projekta 5.panta 17.punktu izteikt šādā redakcijā: “kārtību, kādā veic konkrētu invazīvo augu sugu ierobežošanas un iznīcināšanas pasākumus, metodes un, ja nepieciešams, darba aizsardzības prasības.” | **Ņemts vērā.**Paredzēts, ka Augu aizsardzības likuma 5. panta 17. punkts, uz kura pamata izdoti MK 2008. gada 30. jūnija noteikumi Nr. 467 “Invazīvo augu sugu izplatības ierobežošanas noteikumi”, zaudēs spēku vienlaikus ar Sugu un biotopu aizsardzības likumprojekta 4. pantā izteikto 4. panta 21. punktā minēto MK noteikumu *invazīvo sugu introdukcijas un izplatīšanās profilakses un pārvaldības noteikumi* spēkā stāšanos.Ja 5. panta 17. punkts tiktu izteikts jaunā redakcijā, tad tiktu noteikts jauns pilnvarojums MK izdot jaunus MK noteikumus, līdz ar to likuma normas izslēgšana ir efektīvākais risinājums. | Likumprojekta 5. pants izteikts šādā redakcijā:“Izslēgt 5. panta:16. punktu.17. punktu.” |
|  | **3. pants.** **Izslēgt IV1 nodaļu** | **Tieslietu ministrija 15.03.2019**Lūdzam izvērtēt nepieciešamību papildināt projektu ar pantu, kas paredz, ka projekta 3. pants stājas spēkā vienlaikus ar attiecīgiem grozījumiem Sugu un biotopu aizsardzības likumā, kurā tiks ietverts nepieciešamais normatīvais regulējums. | **Ņemts vērā.** | Precizēti likumprojekta pārejas noteikumi. |
|  | **3. pants.** **Izslēgt IV1 nodaļu** | **Zemkopības ministrija 19.03.2019**Norādām, ka nav pieļaujams izslēgt IV1 nodaļu, jo tā satur informāciju, kas nekur citur netiek iekļauta Augu aizsardzības likumā, piemēram, aizliegumu ievest, pienākumu īpašniekam vai valdītājam iznīcināt invazīvās sugas, pašvaldību pienākumus, datu apkopošanas un publicēšanas kartību. Tā kā VAAD ir noteikts deleģējums Regulas izpildei, ir svarīgi Augu aizsardzības likumā saglabāt lielāko daļu no informācijas, kas ir ietverta šajā nodaļā, kā arī ietvert jaunu informāciju, kas ir saskaņā ar Regulu, kaut arī tā pārklāsies ar Sugu un biotopu aizsardzības likumā iekļauto informāciju. Iesakām IV1 nodaļu izteikt šādā redakcijā:“18.1 pants. Invazīvās augu sugas un to izplatības ierobežošana(1) Eiropas un Latvijas invazīvo sugu sarakstā iekļautās sugas aizliegts:1) ievest Latvijas teritorijā, tostarp, tranzītā muitas uzraudzībā;2) audzēt un pavairot, arī ierobežotos apstākļos, izņemot gadījumos, kad Ministru kabineta noteiktajā kārtībā ir saņemta atļauja darbībām ar invazīvo sugu izmantošanu. Zemes īpašnieka vai valdītāja pienākums ir šīs invazīvās sugas iznīcināt, ja tās izplatījušās zemē, kas atrodas viņa īpašumā vai valdījumā;3) transportēt uz citām valstīm;4) pārdot un apmainīt;(2) Zemes īpašnieka vai valdītāja pienākums ir iznīcināt Latvijas invazīvo augu sugu sarakstā iekļautās augstas un vidējas prioritātes invazīvās augu sugas, ja tās izplatījušās zemē, kas atrodas viņa īpašumā vai valdījumā. (3) Latvijas invazīvo sugu sarakstā iekļauto augstas prioritātes invazīvo augu sugu iznīcināšana visās teritorijās, kurās tās izplatījušās, uzsākama un veicama vienā sezonā. Ierobežošanu organizēti un koordinēti vispirms plāno un veic invadētai audzei apdzīvotu vietu tuvumā, kā arī teritorijās, no kurām iespējama bīstama strauja turpmāka izplatība (piem., upju, ceļu, elektrolīniju tuvumā).(4) Atsevišķu Latvijas invazīvo sugu sarakstā iekļauto invazīvo augu sugu izplatības ierobežošanas pasākumu īstenošanā iesaistās pilsētas pašvaldība vai novada pašvaldība un tā:1) pieņem lēmumu par invazīvo augu sugu izplatības ierobežošanas pasākumiem attiecīgās pašvaldības teritorijā un publicē to laikrakstā “Latvijas Vēstnesis”;2) izveido ekspertu grupu, kuras sastāvā iekļauj Valsts augu aizsardzības dienesta pārstāvi. Ekspertu grupa izstrādā attiecīgās pašvaldības invazīvo augu sugu izplatības ierobežošanas pasākumu plānu;3) organizē un koordinē invazīvo augu sugu ierobežošanas pasākumu īstenošanu, ja zemes īpašnieks vai valdītājs neveic invazīvo augu sugu izplatības ierobežošanas pasākumus. Sadarbībā ar Valsts augu aizsardzības dienestu organizē un koordinē augstas prioritātes invazīvo augu sugu ierobežošanas pasākumu īstenošanu, ja zemes īpašnieks vai valdītājs neveic invazīvo augu sugu izplatības ierobežošanas pasākumus.18.2 pants. Latvijas invazīvo sugu sarakstā iekļauto augu sugu izplatības apzināšana un datu apkopošana(1) Valsts pārvaldes iestādes Ministru kabineta noteiktajā kārtībā Valsts augu aizsardzības dienestam sniedz informāciju par augstas prioritātes invazīvo sauszemes augu sugu izplatību.(2) Valsts augu aizsardzības dienests datus par augstas prioritātes invazīvo sauszemes augu sugu izplatību apkopo datubāzē. Informācija ir brīvi pieejama sabiedrībai.(3) Ikviena persona informē Valsts augu aizsardzības dienestu, ja tās rīcībā ir ziņas par augstas prioritātes invazīvo sauszemes augu sugu izplatību.” | **Saskaņots piecu dienu elektroniskajā saskaņošanā no 27. augusta līdz 3. septembrim.**Lai izvairītos no informācijas pārklāšanās divos normatīvajos aktos, visi minētie punkti iekļauti likumprojekta “Grozījumi Sugu un biotopu aizsardzības likumā” 11. pantā izteiktajā VI1 nodaļā *Invazīvo sugu saraksts, pārvaldība – izplatības apzināšana, ierobežošana un iznīcināšana*.Ņemot vērā šobrīd apkopoto, precizēto pieejamo informāciju, nav iespējams iekļaut likumprojektā precīzi šo redakciju, jo nevienā no likumprojektiem nav iespējas iekļaut sugu nodarītā kaitējuma gradāciju, nosakot prioritāti pēc sugas nodarītā kaitējuma ietekmes. Saskaņā ar minēto veikti precizējumi atbilstoši ZM norādītajai redakcijai, neiekļaujot jēdzienu “augstas un vidējas prioritātes”. | Precizēta visa likumprojekta “Grozījumi Sugu un biotopu aizsardzības likumā” 11. pantā izteiktā VI1 nodaļa *Invazīvo sugu saraksts, pārvaldība – izplatības apzināšana, ierobežošana un iznīcināšana*. |
|  | **4. panta, ceturtā daļa. Jauns (24.) punkts.** | **Zemkopības ministrija 19.03.2019**Lai lietotājam būtu vieglāk uztverams, arī šajā likumprojektā ir jāiekļauj VAAD kompetence Regulas īstenošanā, nevis tikai likumprojektā “Grozījumi Sugu un biotopu aizsardzības likumā” (VSS-158). Līdz ar to, lūdzam likumprojekta 4.panta ceturto daļu papildināt ar 24. punktu sekojošā redakcijā: “24) pilda kompetentās iestādes funkcijas attiecībā uz invazīvām augu sugām saskaņā ar Eiropas Parlamenta un Padomes (ES) 2014. gada 22. oktobra regulā Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību”. | **Ņemts vērā**  | Likumprojekta 2. pantā izteiktā 4. panta ceturtā daļa papildināta ar 18. punktu šādā redakcijā:“18) pilda kompetentās iestādes funkcijas attiecībā uz invazīvām sauszemes augu sugām saskaņā ar Eiropas Parlamenta un Padomes 2014. gada 22. oktobra regulu 1143/2014 par invazīvu svešzemju sugu introdukcijas un izplatīšanās profilaksi un pārvaldību un Sugu un biotopu aizsardzības likumā noteikto.” |
|  | **4. pants**“27. Šā likuma 5. panta 16. punkts un attiecīgi arī Ministru kabineta 2008. gada 30. jūnija noteikumi Nr. 468 “Invazīvo augu sugu saraksts” ir spēkā līdz Sugu un biotopu aizsardzības likuma 4. panta 21. punktā noteiktā saraksta apstiprināšanai.” | **Zemkopības ministrija 19.03.2019**Lūdzam pārejas noteikumu sadaļas 27. punktu izteikt šādā redakcijā: “27. Ministru kabineta 2008. gada 30. jūnija noteikumi Nr. 467 “Invazīvo augu sugu izplatības ierobežošanas noteikumi” ir spēkā līdz 2019.gada 31.decembrim.” | **Saskaņots piecu dienu elektroniskajā saskaņošanā no 27. augusta līdz 3. septembrim.**Ņemot vērā, ka invazīvo sugu introdukcijas un izplatīšanās profilakses un pārvaldības noteikumu izstrāde sevī integrēs esošos MK 2008. gada 30. jūnija noteikumus Nr. 467 “Invazīvo augu sugu izplatības ierobežošanas noteikumi”, kā arī noteikumus par invazīvajiem dzīvniekiem, lietderīgāk būtu pāreju kā MK 2008. gada 30. jūnija noteikumiem Nr. 468 “Invazīvo augu sugu saraksts”, tā arī MK 2008. gada 30. jūnija noteikumi Nr. 467 “Invazīvo augu sugu izplatības ierobežošanas noteikumi” paredzēt vienlaikus ar jauno noteikumu spēkā stāšanos. | Likumprojekta 7. pantā izteikti pārejas noteikumi šādā redakcijā:“30. Grozījumi šā likuma 5. pantā attiecībā uz 17. punkta izslēgšanu stājas spēkā vienlaikus ar Ministru kabineta noteikumu *par invazīvo sugu introdukciju un izplatīšanās profilaksi un pārvaldību*, kas noteikti Sugu un biotopu aizsardzības likuma 4. panta 21. punktā, spēkā stāšanos.” |
|  | **6. pants. Izslēgt 25. pantu.****7. pants. Izslēgt 27.panta trešo daļu.** | **Zemkopības ministrija 04.09.2020**Lai izslēgtu normu dublēšanos, no Augu aizsardzības likuma ir jāizslēdz arī 25.pants un 27.panta trešā daļa. Tāpēc lūdzu precizēt likumprojektu. | **Ņemts vērā.** |  |
|  | **8. pants. Svītrot 27.panta pirmajā daļā ciparu 25.** | **Zemkopības ministrija 04.09.2020**Lūdzam likumprojektu papildināt ar punktu, kas nosaka svītrot 27.panta pirmajā daļā ciparu 25. | **Ņemts vērā.** |  |
|  |  | **Tieslietu ministrija 08.09.2020**Lūdzam precizēt projekta 6. pantā izteikto 29. un 30. punktu, aizstājot atsauci uz “likumprojektu” ar norādi uz Sugu un biotopu aizsardzības likuma 4. panta 22. un 21. punktā minēto attiecīgo Ministru kabineta noteikumu spēkā stāšanos. | **Ņemts vērā.** |  |
|  | **Jauna nodaļa.** | **Zemkopības ministrija 19.03.2019**Norādām, ka nepieciešams papildināt projektu ar nodaļu Administratīvā atbildība un kompetence sodu piemērošanā izsakot to šādā redakcijā:**„VI nodaļa. Administratīvā atbildība un kompetence sodu piemērošanā.** **20.pants Administratīvā atbildība par invazīvo augu sugu izplatības pieļaušanu**(1) Par invazīvo augu sugu, izņemot ūdensaugus: izplatības pieļaušanu (izplatības ierobežošanas pasākumu neīstenošanu, audzēšanu, vairošanās pieļaušanu): piemēro brīdinājumu vai naudas sodu fiziskajām personām no desmit, līdz trīssimt naudas soda vienībām, bet juridiskajām personām — no sešdesmit līdz sešsimt naudas soda vienībām.(1) Par atļaujas, kas izsniegta saskaņā ar normatīvajiem aktiem par atļauju izsniegšanu invazīvām sugām, nosacījumu neievērošanu, veicot darbības zinātniskos vai pētnieciskos nolūkos: piemēro naudas sodu fiziskajām personām no četrpadsmit līdz simt četrdesmit, bet juridiskajām personām – no divdesmit astoņām līdz pieci simti astoņdesmit naudas soda vienībām (2) Par invazīvo augu sugu sarakstā iekļauto augu sugu vešanu tranzītā vai transportēšanu uz citām valstīm: piemēro naudas sodu fiziskajām personām no divdesmit līdz simt četrdesmit naudas soda vienībām, bet juridiskajām personām — no sešdesmit naudas soda vienībām līdz sešsimt naudas soda vienībām. (3) Par invazīvo augu sugu tirdzniecību vai nodošanu citām personām: piemēro naudas sodu fiziskajām personām no divdesmit līdz simt četrdesmit naudas soda vienībām, bet juridiskajām personām — no sešdesmit naudas soda vienībām līdz sešsimt naudas soda vienībām. **21. pants. Kompetence sodu piemērošanā**(1) Administratīvo pārkāpumu procesu par šā likuma 20.panta  pirmajā, otrajā, trešajā un ceturtajā daļā minētajiem pārkāpumiem, īsteno Valsts augu aizsardzības dienests. (2) Administratīvo pārkāpumu procesu par šā likuma 20. panta trešajā daļā minētajiem pārkāpumiem saistībā ar invazīvo sugu vešanu tranzītā īsteno Pārtikas un veterinārais dienests.” | **Ņemts vērā.**Nodaļa Administratīvā atbildība un kompetence sodu piemērošanā iekļauta Augu aizsardzības likumā 2020. gada 1. jūlijā. |  |
|  | **PRIEKŠ****LIKUMI** |  |  |  |
|  | **ANOTĀCIJA****I sadaļas 1. punkts** | **Tieslietu ministrija 15.03.2019**Iesakām precizēt projekta anotācijas I sadaļas 1. punktu, papildinot to ar norādi uz projekta anotācijas I sadaļas 2. punktā minēto informatīvo ziņojumu. | **Ņemts vērā.** | I sadaļas 1. punkts papildināts ar norādi uz informatīvo ziņojumu. |
|  | **ANOTĀCIJA.****I sadaļas 2. punkts** | **Tieslietu ministrija 15.03.2019**Iesakām precizēt projekta anotācijas I sadaļas 2. punktu, svītrojot vārdus “ar kuru pieņem sarakstu ar invazīvajām svešzemju sugām, kas rada bažas Savienībai”, jo šie vārdi ir lieki. | **Ņemts vērā.** | Svītrots. |
|  | **ANOTĀCIJA.****III sadaļa** | **Finanšu ministrija 07.09.2020**Aicinām anotācijas III sadaļā ailē “turpmākie trīs gadi” aiļu nosaukumos precizēt “n+1” un “n+2” vērtības, to vietā norādot attiecīgos gadus. | **Ņemts vērā.** |  |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Māra Melnbārde |
| Vides aizsardzības un reģionālās attīstības ministrija  |
| Dabas aizsardzības departaments |
| Sugu un biotopu aizsardzības nodaļa |
| Vecākā eksperte |
| 67026917, |
| mara.melnbarde@varam.gov.lv  |